বিশ্বব্যাংকের তথ্যমতে, বর্তমানে বিশ্বের শীর্ষ ১০ রেমিট্যান্স সংগ্রাহক দেশের মধ্যে বাংলাদেশ নবম স্থানে রয়েছে। ২০১৭ সালে ৬৯ বিলিয়ন ডলার রেমিট্যান্স গ্রহণের মাধ্যমে এ তালিকার শীর্ষস্থানে রয়েছে ভারত। ৬৪ বিলিয়ন ডলার রেমিট্যান্স নিয়ে চীন রয়েছে দ্বিতীয় স্থানে। শীর্ষ রেমিট্যান্স সংগ্রাহক দেশের মধ্যে আরো রয়েছে- ফিলিপাইন (৩৩ বিলিয়ন), মেক্সিকো (৩১ বিলিয়ন), নাইজেরিয়া (২২ বিলিয়ন), মিসর (২০ বিলিয়ন), পাকিস্তান (২০ বিলিয়ন), ভিয়েতনাম (১৪ বিলিয়ন)। বাংলাদেশ ১৩ বিলিয়ন ডলার রেমিট্যান্স উপার্জনের মাধ্যমে তালিকায় নবম স্থানে রয়েছে। দশম স্থানে থাকা ইন্দোনেশিয়া গত বছর রেমিট্যান্স উপার্জন করেছে ৯ বিলিয়ন ডলার।